**Informácia pre poberateľov dávok a príspevkov**

**Ústredie práce, sociálnych vecí a rodiny**, so sídlom Špitálska 8, 812 67 Bratislava, IČO: 30 794 536 ako prevádzkovateľ si Vás týmto, v súvislosti s novým Nariadením Európskeho parlamentu a Rady č. 2016/67 zo dňa 27.04.2016 o ochrane fyzických osôb pri spracúvaní osobných údajov a o voľnom pohybe takýchto informácii v spojení so zákonom č. 18/2018 Z. z. o ochrane osobných údajov a o zmene a doplnení niektorých zákonov, ktorý nadobudne účinnosť dňa 25.05.2018, dovoľuje informovať, že Vaše osobné údaje spracúvame v nevyhnutnom rozsahu, spôsobom a vo forme podľa osobitných predpisov pre účely pomoci v hmotnej núdzi, náhradného výživného, resocializačného príspevku, dotácií v pôsobnosti Ministerstva práce, sociálnych vecí a rodiny, štátnych sociálnych dávok, peňažných príspevkov na kompenzáciu, preukazu fyzickej osoby s ťažkým zdravotným postihnutím (so sprievodcom/bez sprievodcu), parkovacieho preukazu pre fyzickú osobu so zdravotným postihnutím.

Konkrétne môžu byť Vaše osobné údaje spracúvané podľa nasledovných osobitných predpisov:

1. zákon č. 417/2013 Z. z. o pomoci v hmotnej núdzi a o zmene a doplnení niektorých zákonov
2. zákon č. 201/2008 Z. z. o náhradnom výživnom a o zmene a doplnení zákona č. 36/2005 Z. z. o rodine a o zmene a doplnení niektorých zákonov v znení nálezu Ústavného súdu Slovenskej republiky č. 615/2006 Z. z.
3. zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky
4. zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov
5. zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov
6. zákon č. 561/2008 Z. z. o príspevku na starostlivosť o dieťa a o zmene a doplnení niektorých zákonov v znení neskorších predpisov
7. zákon č. 383/2013 Z. z. o príspevku pri narodení dieťaťa a príspevku na viac súčasne narodených detí a o zmene a doplnení niektorých zákonov v znení neskorších predpisov
8. zákon č. 627/2005 Z. z. o príspevkoch na podporu náhradnej starostlivosti o dieťa v znení neskorších predpisov
9. zákon č. 238/1998 Z. z. o príspevku na pohreb v znení neskorších predpisov
10. zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov
11. zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov.

Vaše osobné údaje chránime a nesprístupňujeme ich tretím osobám okrem prípadov, že nám táto povinnosť poskytnutia osobných údajov vyplýva zo zákona alebo rozhodnutia iného orgánu verejnej moci. V týchto prípadoch môžu byť Vaše osobné údaje poskytnuté aj iným orgánom verejnej moci.

Kedykoľvek máte právo obrátiť sa na nás a požadovať informácie a prístup k spracovávaným osobným údajom.

V prípade akýchkoľvek nejasností, problémov či otázok nás môžete kontaktovať na e-mailovej adrese: ochranaosobnychudajov@upsvr.gov.sk.

Meno a priezvisko:................................................................................................................

Podpis: ................................................ Informáciu prevzal/la dňa: \_\_.\_\_.2023